༄༅། །གསུམ་བཅུའི་དུས་དྲན་ཐེངས་ ༥༡ པའི་ཐོག་བོད་མི་མང་སྤྱི་འཐུས་ལྷན་ཚོགས་ཀྱི་གསུང་བཤད། – བོད་མིའི་སྒྲིག་འཛུགས།
སྐད་ཡིག།
हिन्दीEng中文
Subscribe
མདུན་ཤོག
བོད་ཀྱི་སྐོར།
བོད་ཀྱི་རྒྱལ་དར།
བོད་རྒྱལ་ཁབ་ཆེན་པོའི་རྒྱལ་གླུ།
བོད་མིའི་སྒྲིག་འཛུགས།
བཙན་བྱོལ་བོད་མིའི་བཅའ་ཁྲིམས།
བོད་མིའི་སྤྱི་ཚོགས།
དགའ་ལྡན་ཕོ་བྲང་།
ཁྲིམས་ལུགས་དབང་འཛིན།
སྤྱི་འཐུས་ལྷན་ཚོགས།
བཀའ་ཤག
འོས་བསྡུ་ལས་ཁང་།
ལས་བྱེད་འདེམས་ལྷན།
སྤྱི་ཁྱབ་རྩིས་ཞིབ་ལས་ཁང་།
གནད་ཡོད་མི་སྣ་ཁག
བློན་ཆེན་ལས་ཁུངས་ཁག
ཆོས་རིག་ལས་ཁུངས།
ནང་སྲིད་ལས་ཁུངས།
དཔལ་འབྱོར་ལས་ཁུངས།
ཤེས་རིག་ལས་ཁུངས།
བདེ་སྲུང་ལས་ཁུངས།
ཕྱི་དྲིལ་ལས་ཁུངས།
འཕྲོད་བསྟེན་ལས་ཁུངས།
གསར་འཕྲིན།
གསར་གནས།
གཞུང་འབྲེལ་གསར་འགྱུར།
གསལ་བསྒྲགས།
བོད་ནང་གི་ཛ་དྲག་གནས་ཚུལ།
དཔེ་དེབ་རིགས།
དུས་དེབ།
རྒྱལ་གཅེས་པ།
གསུང་འཕྲིན་ཁག
༸གོང་ས་མཆོག
བཀའ་ཤག
སྤྱི་འཐུས་ལྷན་ཚོགས།
ཛ་དྲག་གནས་ཚུལ།
རྒྱལ་གཅེས་པ།
འབྲེལ་གཏུགས་ཁ་བྱང་།
དྲྭ་ཚིགས་ཁག
མང་གཙོའི་ཀ་བ།
ཆེས་མཐོའི་ཁྲིམས་ཞིབ་ཁང་།
བོད་མི་མང་སྤྱི་འཐུས་ལྷན་ཚོགས།
བོད་ཡིག།
English
རང་དབང་ཅན་གྱི་སྡེ་ཚན།
འོས་བསྡུ་ལས་ཁང་།
བློན་ཆེན་ལས་ཁུངས་ཁག
ཆོས་རིག་ལས་ཁུངས།
ནང་སྲིད་ལས་ཁུངས།
ཤེས་རིག་ལས་ཁུངས།
འཕྲོད་བསྟེན་ལས་ཁུངས།
སྐུ་ཚབ་དོན་གཅོད་ཁང་།
ལྡི་ལི་སྐུ་ཚབ་དོན་གཅོདཁང་།
སུད་སི་སྐུ་ཚབ་དོན་གཅོད་ཁང་།
བྱང་ཨ་རི་སྐུ་ཚབ་དོན་གཅོད་ཁང་།
ཉི་ཧོང་སྐུ་ཚབ་དོན་གཅོད་ཁང་།
སྦེལ་ཇམ་སྐུ་ཚབ་དོན་གཅོད་ཁང་།
ཨོ་སི་ཀྲོ་ལི་ཡ་སྐུ་ཚབ་དོན་གཅོད་ཁང་།
ཨ་ཕི་རི་ཀ་སྐུ་ཚབ་དོན་གཅོད་ཁང་།
ཨུ་རུ་སུ་སྐུ་ཚབ་དོན་གཅོད་ཁང་།
བོད་མིའི་སྒྲིག་འཛུགས་ཀྱི་ལས་ཁུངས་གཞན་ཁག
སྤྱི་ཚོགས་ཡར་རྒྱས་ཐེབས་རྩ།
བོད་ཀྱི་སྲིད་བྱུས་ཉམས་ཞིབ་ཁང་།
བོད་ཀྱི་བརྙན་འཕྲིན།
བོད་ཀྱི་འགྲེམས་སྟོན་ཁང་།
གངས་ལྗོངས་དཔལ་འབྱོར་ཞབས་ཞུ་ཁང་།
བོད་མིར་གདུང་སེམས་མཉམ་བསྐྱེད།
དབུ་མའི་ལམ།
མུ་མཐུད།
ཐ་སྙད་དྲ་ཚིགས།
ལམ་སྟོན་གྱི་དྲ་ཚིགས།
ཆོས་ལུགས་ལ་མ་བརྟེན་པའི་བཟང་སྤྱོད་ཀྱི་དྲ་ཚིགས།
བོད་ཡིག་སློབ་སྦྱོང་དྲ་ཚིགས།
དགེ་རྒན་ཁྱད་ལས་ཡར་རྒྱས་དྲ་ཚིགས།
བོད་མིའི་ཁྱད་ལས་དང་བླངས་ལས་གཞི།
མངོན་དགའ་བོད་ཕྲུག་དམིགས་བསལ་དགོས་མཁོ་ཅན་གྱི་སློབ་གྲྭ།
འཛིན་སྐྱོང་སྦྱོང་བརྡར་དང་བདེ་དོན་ཚོགས་པ།
བོད་མིའི་ཡར་ཐོན་ཚོང་ལས་རམ་འདེགས་ལས་གཞི།
སྒྲ་ལྡན་གསར་འགྱུར།
དྲྭ་ཐོག་སྐོར་སྐྱོད།
༄༅། །གསུམ་བཅུའི་དུས་དྲན་ཐེངས་ ༥༡ པའི་ཐོག་བོད་མི་མང་སྤྱི་འཐུས་ལྷན་ཚོགས་ཀྱི་གསུང་བཤད།
གསར་ལས་ཁང་གི་གསར་འགོད་པས།
༢༠༡༠-༠༦-༢༣
Subscribe
ད་རིང་གསུམ་བཅུའི་དུས་དྲན་ཐེངས་ ༥༡ པའི་དབུ་བཞུགས་སུ་ཆིབས་བསྒྱུར་བཀྲིན་བསྐྱངས་པའི་བོད་མིའི་ཆོས་སྲིད་གཉིས་ཀྱི་དབུ་ཁྲིད། འཛམ་གླིང་ཞི་བདེའི་དེད་དཔོན། སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ལ་གུས་ཕྱག་སྔོན་དུ་བཏང་བའི་ཐོག་ནས། ད་རིང་འདིར་འདུས་སྐྱབས་གནས་དགེ་འདུན་གྱི་སྡེ་དང་། བཙན་བྱོལ་བོད་གཞུང་མང་གཙོའི་ཀ་བ་གསུམ་གྱི་མཛད་གཙོ་ལས་ཟུར་རྣམ་པ་དང་། རང་དབང་ཅན་གྱི་སྡེ་ཚན་ཁག་གི་མཛད་གཙོ་ལས་ཟུར་རྣམ་པ། དྲུང་ཆེ་ཆུང་སོགས་སྲི་ཞུའི་ལས་བྱེད་རྣམ་པ། རྡ་ས་ས་གནས་འཐུས་ཚོགས་ཀྱི་ཚོགས་གཙོ་དང་། ས་གནས་འགོ་འཛིན། ས་གནས་བོད་རང་དབང་བདེན་པའི་ལས་འགུལ་ཚོགས་ཆུང་གི་ཚོགས་གཙོ། གཞུང་ཁོངས་མ་ཡིན་པའི་སྒྲིག་འཛུགས་ཁག་གི་འགོ་ཁྲིད་དང་ལས་བྱེད་རྣམ་པ། དགེ་རྒན་དང་སློབ་ཕྲུག བོད་གཞིས་བྱེས་གཉིས་ཀྱི་བོད་མི་རྣམས་དང་བོད་དོན་རྒྱབ་སྐྱོར་བ། ལྷག་པར་དུ་ད་རིང་དུས་དྲན་འདི་དང་བསྟུན་ཏེ་ཆེད་ཕེབས་རྒྱ་རིགས་གྲོགས་པོ་རྣམ་པ་དང་ཕྱི་རྒྱལ་སྐུ་མགྲོན་རྣམ་པ་ཚང་མར་ངས་བོད་མི་མང་སྤྱི་འཐུས་ལྷན་ཚོགས་ཀྱི་སྐུ་ཚབ་ཞུས་ཏེ་འཚམས་འདྲི་ཞུ་རྒྱུ་ཡིན།
༡༩༥༩ ལོར་རྒྱ་ནག་གི་ངན་བྱུས་དམར་རྗེན་དུ་ཐོན་ཏེ་བོད་རྒྱ་ཆེ་མི་མང་སྡོད་བཟོད་མ་ཐུབ་པར་ཞི་བའི་སྒེར་ལངས་ཆེན་པོ་བྱ་དགོས་བྱུང་བ་ནས་དུས་ད་ལྟའང་བོད་ནང་བོད་མིར་རང་དབང་མེད་པ་དང་། རྒྱ་ནག་འགོ་ཁྲིད་ཚོས་ཁེངས་དྲེགས་དང་མཁྲེགས་བཟུང་གིས་བོད་མིའི་མངོན་འདོད་དང་མ་འཚམས་པའི་སྲིད་བྱུས་དང་ལས་འཆར་ནོར་བ་ཁོ་ན་ལག་བསྟར་བྱས་དང་བྱེད་བཞིན་པ་དང་། རྒྱ་ནག་གཞུང་ཕྱོགས་ནས་དངོས་ཡོད་གནས་སྟངས་ལ་གཞི་མ་བཅོལ་བར་བརྟེན་བོད་རྒྱའི་དཀའ་རྙོག་སེལ་ཐུབ་པ་བྱུང་མེད་རུང་། མི་ལོ་ ༥༡ སླེབས་མཚམས་སུའང་རྒྱལ་སྤྱིའི་ནང་བོད་དོན་འདི་འགྲིག་འཇགས་ཡོང་དགོས་པའི་གནད་དོན་གལ་ཆེ་ཞིག་ལ་ངོས་འཛིན་ཐོག་གནས་ཐུབ་ཡོད་པ་དང་། རྒྱ་ནག་གིས་ཀྱང་སྣང་མེད་དུ་འཇོག་ཐབས་མེད་པའི་གནས་སྟངས་སུ་གྱུར་ཡོད་པ་དེ་འདས་པའི་མི་ལོ་བཅུ་ཕྲག་ལྔ་ལྷག་རིང་གཙོ་བོ་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གི་༧སྐུའི་མཛད་འཕྲིན་འཛམ་གླིང་མཐའ་དབུས་སུ་རྒྱས་པའི་ནུས་མཐུའི་བཀྲིན་དང་། བོད་གཞིས་ལུས་མི་མང་གི་དཔའ་མཛངས་སྙིང་སྟོབས། རྒྱལ་སྤྱིའི་ནང་གཞུང་སྒེར་མང་པོས་རྒྱབ་སྐྱོར་གནང་བ་ལ་བརྟེན་ནས་ཡིན་པས་ད་རིང་གི་གོ་སྐབས་འདི་ཟིན་ནས་༸གོང་ས་མཆོག་དང་། བོད་གཞིས་ལུས་མི་མང་། རྒྱལ་སྤྱིའི་རྒྱབ་སྐྱོར་བ་ཚང་མར་ཐུགས་རྗེ་ཆེ་ཞུ་རྒྱུ་ཡིན། སྔ་ལོ་སྤྱི་ལྷན་གྲོས་ཚོགས་ཐོག་གྲོས་ཆོད་སྣོལ་འཇོག་གནང་ཡོད་པ་བཞིན་ད་ལམ་བོད་གཞིས་ལུས་རྒྱལ་གཅེས་དཔའ་བོ་དཔའ་མོ་རྣམས་ཀྱི་རྗེས་དྲན་རྡོ་རིང་ཞིག་གསར་བཞེངས་གྲུབ་ཡོད།
སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་དང་བཙན་བྱོལ་བོད་གཞུང་གི་ངོས་ནས་ལྷག་བསམ་རྣམ་དག་གིས་འབད་རྩོལ་དུ་མ་གནང་ཡང་། ད་བར་བོད་རྒྱའི་དཀའ་རྙོག་སེལ་མ་ཐུབ་པ་དེ་ནི་རྒྱ་ནག་གི་འགོ་འཁྲིད་ཚོར་ཆབ་སྲིད་ཀྱི་འདུན་པ་མེད་པ་དང་། ད་ལྟའི་རྒྱལ་སྤྱིའི་ཆབ་སྲིད་ཀྱི་གནས་སྟངས་འོག་འཛམ་གླིང་སྟོབས་ཆེན་རྒྱལ་ཁབ་སུའང་ཆབ་སྲིད་དང་དཔལ་འབྱོར། ཁོར་ཡུག་དང་བདེ་འཇགས་ལ་སོགས་པའི་གནད་དོན་གང་ཅིའི་ཐོག་རྒྱ་ནག་ལ་མ་བསྟུན་ཐབས་མེད་ཡིན་བསམ་པའི་ཁེངས་དྲེགས་དང་མཁྲེགས་བཟུང་། ལྷག་པར་དུ་རྒྱ་ནག་འགོ་ཁྲིད་ཁག་ཅིག་གིས་༸གོང་ས་མཆོག་གི་དགུང་ལོ་ལ་ཚོད་རྩིས་དང་། བོད་ནང་དུ་དྲག་པོའི་ལམ་ནས་མགོ་གནོན་མ་ཐུབ་པ་མེད་བསམ་པའི་བསམ་སྱོར་ངན་པའི་ཀུན་ནས་བླངས་ཏེ་ཡོང་བཞིན་ཡོད་པ་མངོན་གསལ་ཡིན།
དེ་ཡང་བར་ལམ་འབྲེལ་མོལ་ཐེངས་དགུའི་ཉམས་མྱོང་ལ་གཞིགས་ན་ད་ལྟའི་རྒྱ་ནག་འགོ་ཁྲིད་ཚོས་སྔ་ཕྱི་ནང་འགལ་གྱི་སྐད་ཆ་མང་དག་གིས་བོད་པ་ལྟ་ཅི་སྨོས། རྒྱ་ནག་མི་མང་མགོ་རྨོངས་སུ་འཇུག་རྒྱུ་དང་། རྒྱལ་སྤྱིའི་སྤྱི་ཚོགས་བསླུ་འཁྲིད་འོག་ཏུ་ཚུད་ཐབས་བྱས་པ་ལས། དོན་དངོས་ཐོག་བོད་རྒྱའི་དཀའ་རྙོག་སེལ་འདོད་མེད་པ་དང་དུས་འགྱངས་བྱ་རྒྱུའི་དམིགས་ཡུལ་ཡིན་པ་གསལ་པོ་ཆགས་ཡོད། ཕྱོགས་གཅིག་ནས་༸གོང་ས་མཆོག་གི་སྐུ་ཚབ་ལྷན་དུ་བོད་དོན་ཐོག་བཀའ་མོལ་གནང་བཞིན་ཡོད་པ་དང་། ཕྱོགས་གཞན་ཞིག་ནས་༸གོང་ས་མཆོག་ཁྲིམས་མཐུན་གྱི་བོད་མིའི་སྐུ་ཚབ་མཚོན་གྱི་མེད་ལུགས་བརྗོད་བསྡད་པ་དེ་ནས་མཚོན་ཐུབ། འདས་པའི་ལོ་བརྒྱད་ནང་འབྲེལ་མོལ་ཐེངས་དགུ་གནང་ཡོད་པ་དང་། འབྲེལ་མོལ་སྐབས་བོད་དང་བོད་མིའི་བདེ་རྩའི་ཆེད་རང་སྐྱོང་གི་གནས་བབ་སྐོར་གོ་བསྡུར་ ཡང་གནང་ཡོད། ཁོ་རང་ཚོས་བསམ་ཚུལ་སྟོན་པ་བཞིན་༸གོང་ས་མཆོག་གི་སྐུ་ཚབ་རྣམ་པས་བོད་རིགས་ཡོངས་ལ་མིང་དོན་མཚུངས་པའི་རང་སྐྱོང་ཡོང་ཐབས་ཀྱི་བསམ་འཆར་ཕུལ་བ་དང་། དེ་སྐབས་བསམ་འཆར་གྱི་ནང་དོན་ཡོངས་རྫོགས་ངོས་ལེན་མ་བྱས་པ། འབྲེལ་མོལ་ཐེངས་དགུ་པའི་སྐབས་སྐུ་ཚབ་ཚོའི་ངོས་ནས་བསམ་འཆར་གྱི་ནང་དོན་ལ་བཟོ་བཅོས་དང་ཆག་ཡང་གང་ཡང་བཏང་མ་སོང་ཞེས་བསྒྲགས་ཡོད་པ་དང་། རྒྱལ་རབས་ལོ་རྒྱུས་ཀྱི་ཐོག་ནས་དང་དངོས་ཡོད་བོད་ནང་གི་བོད་མི་ཚོས་༸གོང་ས་མཆོག་ལ་དད་གུས་དང་ཆེ་མཐོང་ཇི་ཙམ་ཡོད་པ། ༢༠༠༨ ས་བྱི་ཞི་རྒོལ་ཆེན་མོའི་ལས་འགུལ་ལས་གསལ་པོ་ཡིན་པ་ཤེས་བཞིན་དུ་འདི་ལྟར་བརྗོད་བཞིན་པ་ཡ་མཚན་དུ་གྱུར། དོན་དངོས་༸གོང་ས་མཆོག་གི་མཚན་སྙན་མཛད་འཕྲིན་གྱི་གཟི་བརྗིད་མ་བཟོད་པར་བཤད་པ་ཙམ་ལས་ཕུང་གསུམ་པའི་བར་གནས་ཀྱི་བོད་ནང་བོད་མི་ཚོར་མང་མོས་འོས་བསྡུ་བྱ་རྒྱུའི་སྤོབས་པ་དང་གདེང་ཚོད་གང་ཡང་ཡོད་པ་མ་རེད།
༸གོང་ས་མཆོག་གིས་རང་བཙན་རྩོད་གནང་གི་མེད་པ་རྒྱ་གར་དང་རྒྱལ་སྤྱིའི་སྡེངས་ཆ་ཁག་མང་པོའི་ཐོག་སྔ་རྗེས་མང་པོར་ཡང་ཡང་བཀའ་སློབ་གནང་ཟིན་པ་དང་། ལྷག་པར་དུ་བོད་རིགས་ཡོངས་ལ་མིང་དོན་མཚུངས་པའི་རང་སྐྱོང་ཡོང་ཐབས་ཀྱི་བསམ་འཆར་ནང་རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱི་རྩ་ཁྲིམས་ཀྱི་དགོངས་དོན་དང་མི་འགལ་བའི་ཐོག་ནས་རང་སྲིད་རང་སྐྱོང་གི་གནས་བབ་མིང་དོན་མཚུངས་པ་ཞིག་ཐོབ་ཐབས་བྱ་རྒྱུ་ཁ་གསལ་གོ་བདེ་བཀོད་ཡོད་པ་དང་། འབྲེལ་མོལ་ཐེངས་བཞི་པའི་སྐབས་རྒྱ་ནག་འགོ་འཛིན་ཚོས་༸གོང་ས་མཆོག་གི་བཞེངས་ཕྱོགས་དེ་གཏམ་བཟང་ཡིན་ཞེས་ངོས་ལེན་བྱས་ཡོད་རུང་། དུས་ད་ལྟའང་༸གོང་ས་མཆོག་ཁ་བྲལ་བ་ཡིན་ལུགས་བཤད་ཀྱི་ཡོད་པ་འགལ་ཟླའི་སྐད་ཆ་དེ་ཚོ་རྒྱ་ནག་མི་མང་མགོ་རྨོངས་སུ་འཇུག་རྒྱུ་ལས་དོན་དག་གཞན་མེད།
བོད་ནང་གི་དངོས་ཡོད་གནས་སྟངས་ཐད་རྒྱ་ནག་གཞུང་དང་བཙན་བྱོལ་གཞུང་དབར་འགལ་ཟླའི་བལྟ་ཚུལ་ཆེན་པོ་ཡོད་རུང་། ཐུན་མོང་གིས་དངོས་ཡོད་གནས་སྟངས་ལ་ཞིབ་འཇུག་བྱ་དགོས་ཀྱི་དགོས་འདུན་སྟོན་པར་ཡ་ལན་མེད་པར་བཞག་ཡོད། བོད་ལྗོངས་ཀྱི་ལས་དོན་སྐོར་གྱི་བཞུགས་མོལ་ཚོགས་འདུ་ཐེངས་ལྔ་པ་ཟེར་བ་ཚོགས་རྗེས་བོད་ཁྱོན་ཡོངས་ལ་སྲིད་བྱུས་དང་ལས་འཆར་ལག་བསྟར་གཅིག་གྱུར་གྱིས་བོད་མིའི་དཔལ་འབྱོར་ཡར་རྒྱས་གཏོང་རྒྱུ་ཡིན་སྐོར་གསལ་ཡོད་པར་དགའ་བསུ་ཞུ་རྒྱུའང་། ད་ལྟ་བོད་ནང་བོད་མི་ཚོར་འདོད་མོས་ཡོད་མིན་ལ་མ་ལྟོས་པར་སྡོད་ཁང་གསར་རྒྱག་བྱེད་དུ་བཅུག་པ་སོགས་ནི་འཛམ་གླིང་ནང་དཔལ་འབྱོར་ཉམས་གུད་ཕྱིན་ཏེ་ཁྲོམ་ར་ཉུང་དུ་ཕྱིན་རྐྱེན་རྒྱ་ནག་རྒྱལ་ནང་དུ་བཅའ་དངོས་ཐོན་སྐྱེད་དང་ཉོ་ཚོང་ཤུགས་ཆེ་རུ་གཏོང་རྒྱུའི་དམིགས་ཡུལ་ཞིག་ལས་མ་འདས། བོད་ནང་བོད་མིའི་ཁེ་ཕན་གྱི་ཆེད་དུ་ཡིན་ན་སྡོད་ཁང་གསར་རྒྱག་ཙམ་མ་ཡིན་པར་བོད་མིའི་མངོན་འདོད་གང་ཡིན་གསལ་པོ་བཟོས་རྗེས་བོད་མིའི་ཤེས་ཡོན་དང་འཕྲོད་བསྟེན་ཡར་རྒྱས་གཏོང་དགོས་པ་དང་། བོད་ཀྱི་ཁོར་ཡུག་སྲུང་སྐྱོབ། ལྷག་པར་དུ་བོད་མི་ཚོར་བསམ་བློའི་རང་དབང་སྤྲོད་དགོས་པ་དང་། བོད་ཀྱི་ཐུན་མོང་མ་ཡིན་པའི་ཆོས་དང་རིག་གཞུང་། སྐད་ཡིག ནང་ཆོས་བསླབ་པ་སློབ་གཉེར་གྱི་གོ་སྐབས་བཟང་དུ་གཏོང་དགོས། དེ་བཞིན་བོད་ནང་དུ་འཛུགས་བསྐྲུན་གྱི་ལས་གཞི་ཁག་བོད་མིའི་མངོན་འདོད་དང་འཚམས་པ་དང་། བོད་མི་རང་གིས་བྱེད་ཐུབ་པའི་མིའི་ནུས་ཤུགས་སྤེལ་དགོས།དུས་ད་ལྟའང་བོད་གཞིས་ལུས་མི་མང་གིས་འགྲོ་བ་མིའི་ཐོབ་ཐང་བེད་སྤྱད་དེ་ཞི་བའི་ཐོག་ནས་སོ་སོའི་བསམ་ཚུལ་དང་གཞུང་ལ་མི་འདོད་པའི་རྣམ་འགྱུར་ཕྲ་མོ་ཙམ་སྟོན་པར་དྲག་གནོན་དང་། བཙོན་འཇུག མི་སྤྱོད་ལས་འདས་པའི་ཉེས་བརྡུང་དང་། ཐ་ན་སྲོག་ཐོག་གཏོང་བཞིན་པ་བློ་ཕམ་གྱི་རང་བཞིན་ལ། དེ་ལྟར་མུ་མཐུད་གནས་ཚེ་བོད་རྒྱའི་དབར་མཐུན་ལམ་ནམ་ཡང་ཡོང་ཐབས་མེད་པའི་གནས་སྟངས་རྒྱ་ནག་འགོ་ཁྲིད་ཚོས་ངོས་འཛིན་གསལ་པོས་ད་བར་ཆབ་སྲིད་བཙོན་པ་འཛིན་བཟུང་བྱས་པ་དང་ཉེས་ཆད་བཏང་བ་ཚང་མ་འཕྲལ་དུ་གློད་འགྲོལ་གཏོང་དགོས།
༸གོང་ས་མཆོག་གིས་དུས་རྒྱུན་དུ་ནས་བཀའ་གནང་བཞིན་པ་ལྟར་ང་ཚོས་ཕྱིའི་རྒྱལ་ཁབ་དང་དྲང་བདེན་ལ་དགའ་བའི་མི་ཚོར་འབྲེལ་བ་བྱ་དགོས་དོན་གཙོ་བོ་ནི། རྒྱ་ནག་འགོ་ཁྲིད་ཚོས་ཚུལ་བཞིན་ཡ་ལན་མ་བྱས་པའི་རྐྱེན་གྱིས་ཡིན་པ་དང་། གལ་ཏེ་རྒྱ་ནག་གཞུང་གིས་ང་ཚོས་གཉིས་སྨན་བསམ་འཆར་བཏོན་བཞག་པ་ལ་ཚུལ་བཞིན་བདག་པོ་རྒྱབ་ན་འབྲེལ་བ་བྱེད་དགོས་དོན་མེད། ༸གོང་ས་མཆོག་རྒྱལ་ཁབ་གཞན་གྱི་དབུ་ཁྲིད་ཚོ་དང་ལྷན་དུ་མཇལ་འཆར་ཡོད་ཚད་ལ་འགོག་ཐབས་དང་། མཇལ་འཕྲད་རྗེས་དགག་རྒྱག་བྱེད་པ་དེ་ནི་ཅོལ་ཆུང་བྱིས་པའི་ངང་ཚུལ་ཞིག་ཡིན་པ་ལས་སྟོབས་ཆེན་རྒྱལ་ཁབ་ཞིག་གི་བྱེད་སྟངས་ཤིག་ག་ལ་ཡིན། དེས་ན་རྒྱ་ནག་འགོ་ཁྲིད་ཚོས་དངོས་ཡོད་གནས་སྟངས་ལ་གཞི་བཅོལ་ཏེ་གཉིས་སྨན་གྱི་ཐབས་ལམ་དེ་ངོས་ཟིན་པའི་ཐོག་ནས་བོད་རྒྱའི་དཀའ་རྙོག་སེལ་ཐུབ་ཚེ། བོད་མི་དང་རྒྱ་ནག་མི་མང་གི་མཐུན་འབྲེལ་དང་བོད་དང་རྒྱ་ནག་གཉིས་ཀར་ཕན་ཐོགས་ཡོང་ངེས་ཡིན།
གཞིས་ལུས་བོད་མི་ཚོས་ལྷག་བསམ་དང་དཔའ་མཛངས་ཆེན་པོའི་ངང་ནས་རྣམ་དཔྱོད་འདོན་བཞིན་པ་དང་། དེ་བཞིན་བྱེས་འཁོད་བོད་མི་རྣམས་ཀྱིས་ལྷག་བསམ་དང་། སེམས་ཤུགས་ཆེར་བསྐྱེད་དང་། རྒྱལ་སྤྱིའི་གྲོགས་པོ་ཚོས་རྒྱབ་སྐྱོར་སྔར་ལྷག་གནང་དགོས་པའི་འབོད་བསྐུལ་ཞུ་རྒྱུ་བཅས་མདོར་དོན་༸གོང་ས་མཆོག་གི་དགོངས་གཞི་ལྟར་ང་ཚོ་ཚང་མ་ཆིག་སྒྲིལ་གྱིས་ནུས་པ་ཐོན་པའི་ལས་བརྩོན་གནང་དགོས་ཞུ་རྒྱུ། ད་རིང་འདི་གར་མང་གཙོ་དོན་གཉེར་བ་སོགས་དྲང་བདེན་ལ་རྒྱབ་སྐྱོར་གནང་མཁན་གྱི་རྒྱ་རིགས་ཁག་གཅིག་ཕེབས་ཏེ་བོད་མིའི་རང་དབང་སྒེར་ལངས་གསུམ་བཅུའི་དུས་དྲན་གྱི་མཛད་སྒོར་མཉམ་ཞུགས་དང་འབྲེལ་བོད་མིར་གདུང་སེམས་མཉམ་བསྐྱེད་མཚོན་པའི་བོད་མིའི་རང་དབང་ལམ་བུ་ཞེས་པའི་དྲན་རྟེན་འདྲ་སྐུའི་རིགས་བཟོ་བསྐྲུན་གནང་སྟེ་བཙན་བྱོལ་བོད་གཞུང་ལ་ཕུལ་འབྱོར་ཡོད་པར་ཐུགས་རྗེ་ཆེ་ཞུ་རྒྱུ་བཅས།
མཐའ་དོན་༸གོང་ས་མཆོག་སྐུ་ཚེ་བསྐལ་བརྒྱར་བརྟན་ཅིང་བོད་གཞིས་བྱེས་མཉམ་འཛོམས་མྱུར་དུ་ཡོང་བའི་སྨོན་འདུན་ཞུ་རྒྱུ་བཅས། བོད་མི་མང་སྤྱི་འཐུས་ལྷན་ཚོགས་ནས་ཕྱི་ལོ་ ༢༠༡༠ ཟླ་ ༣ ཚེས་ ༡༠ ལ།། །།
གསར་གནས།
བོད་མི་མང་སྤྱི་འཐུས་ལྷན་ཚོགས་ཀྱི་སྐུ་ཚབ་ཚོགས་ཆུང་ནས་སུད་ཌེན་གྲོས་ཚོགས་འཐུས་མིའི་བོད་དོན་རྒྱབ་སྐྱོར་ཚོགས་པའི་ཚོགས་གཙོ་ལྕམ་སྐུ་མར་གྷ་རེ་ཊ་སི་ཌར་ཕིལ་ཊི་མཆོག་དང་མཇལ་འཕྲད་ཀྱིས་བོད་དོན་ཞུ་སྐུལ་གནང་བ།
༢༠༢༢-༡༡-༢༧
གཏན་འཇགས་ཐབས་བྱུས་འཆར་འགོད་ཚོགས་ཆུང་གི་ཚོགས་འདུ་ཐེངས་གསུམ་པ་མཇུག་སྒྲིལ་བ།
༢༠༢༢-༡༡-༢༧
དཔལ་ལྡན་བོད་མི་མང་སྤྱི་འཐུས་ཚོགས་གཙོ་མཆོག་རྒྱ་གར་རྒྱལ་ས་ལྡི་ལིར་གཞུང་འབྲེལ་ཕྱོགས་ཕེབས་གནང་གཏན་ཁེལ་བ།
༢༠༢༢-༡༡-༢༦
བོད་མི་མང་སྤྱི་འཐུས་ལྷན་ཚོགས་ནས་གོ་སྒྲིག་ཞུས་པའི་ཐབས་བྱུས་ཚོགས་འདུ་ཐེངས་གཉིས་པ་དེ་བཞིན་རྒྱལ་ཁའི་ངང་མཇུག་བསྒྲིལ་བ།
༢༠༢༢-༡༡-༢༦
འབྲེལ་གནས།
བོད་མིའི་མང་གཙོ་དབུ་བརྙེས་ཏེ་མི་ལོ་ ༦༢ འཁོར་བའི་དུས་ཆེན་མཛད་སྒོའི་ཐོག་བོད་མི་མང་སྤྱི་འཐུས་ལྷན་ཚོགས་ཀྱི་གསུང་བཤད།
༢༠༢༢-༠༩-༠༢
མང་གཙོ་དུས་ཆེན་ཐེངས་ ༦༢ པར་བཀའ་ཤག་གི་གསུང་བཤད།
༢༠༢༢-༠༩-༠༢
བོད་མིའི་རང་དབང་སྒེར་ལངས་གསུམ་བཅུའི་དུས་དྲན་ཐེངས་ ༦༣ པའི་ཐོག་བོད་མི་མང་སྤྱི་འཐུས་ལྷན་ཚོགས་ཀྱི་གསུང་བཤད།